Gagspatch | LekkeSlaap
Adres: Van Pletzen-straat 2, Plettenbergbaai, 6600, Wes-Kaap
Vanaf R3 500 per nag (plek vir 12)
Gagspatch is 'n lieflike 6-slaapkamerhuis in Plettenbergbaai met pragtige uitsigte vanaf die boonste balkon. Die smaakvol gemeubileerde huis is ideaal geleë slegs 450 m vanaf Plettenberg se bedrywige Hoofstraat met al sy winkels en restaurante. Lookout Beach en die strandmeer is slegs 600 m van die huis af.
Dié huis bied heelwat ontspanning- en onthaalareas. Die boonste verdieping het 'n gemaklike sitkamerstel wat na die onderdak-dekarea lei wat oor die baai en op die berge in die verte uitkyk. Dit is die ideale ligging met heelwat sitplek. Die dekarea het trappe wat na die tuin en swembadarea onder lei. Die sitkamer, kombuis en eetarea het 'n oopplan-uitleg met heelwat sitplek. Die kombuis lei na 'n opwasarea met 'n skottelgoedwasser. Die kombuis is vir selfsorg toegerus met 'n yskas, oond, stoof en 'n mikrogolf.
Langs die hoof leefarea is 'n ruim TV-kamer met heelwat sitplek vir 'n gesin of twee. Hierdie kamer lei na 'n beskutte stoep met 'n braai-area, sonstoele en 'n etenstafel met sitplek. Die onder verdieping het 'n studeerarea met 'n rusbank en 'n lessenaar, en lei na die tuin voor en skadu-area met sitplek agter. Die eerste verdieping beskik oor 'n hoofslaapkamer met 'n koninggrootte-bed en 'n en suite-badkamer met 'n bad en 'n stort. Hierdie kamer lei na 'n dekarea.
Daar is 3 slaapkamers op die onderste verdieping met elk 'n koninggrootte-bed. Een van die kamers het 'n en suite-badkamer met 'n bad en 'n stort. Daar is 'n aparte woonstel op die eerste verdieping wat vanaf die beskutte stoep lei en is toegerus met 4 enkelbeddens en 1 dubbelbed. Daar is ook 'n badkamer met 'n stort. Daar is ook 'n TV en 'n rusbank, ideaal vir kinders. Daar is nog 'n aparte woonstel op die onderste verdieping met 'n dubbelbed, en suite-badkamer met 'n stort en 'n TV.
Die huis het 'n wasgoedkamer op die onderste verdieping met 'n wasmasjien en 'n tuimeldroër. Parkeerplek is in 'n dubbelmotorhuis beskikbaar. Daar is ook 'n parkeerplek vir 3 voertuie buite die motorhuis. Die hele eiendom is omhein met 'n afstandbeheerde ingangshek en sekuriteitstelsel. Komplimentêre toiletware word voorsien sowel as vars melk, tee, gemaalde koffie en suiker met aankoms. Handdoeke, bedlinne, eetgerei, breekware en kombuistoebehore word ook voorsien. Die huis word twee keer 'n week skoongemaak. Daar is 2 kajaks en strandsambrele wat gaste mag gebruik.
'n Bespreking by Gagspatch sluit in:
Van Pletzen-straat 2, Plettenbergbaai, 6600, Wes-Kaap
https://d288tngog90ix0.cloudfront.net/AAEAAQAAAAAAAAAAAAAALHsM0glG7k00aq06A5rEA3Qk17B6TFoL5FjfXJ5ZnC4tM1D4p4?w=1440&h=960&fit=crop&auto=format Vanaf R3 500 per nag (plek vir 12) 2 Van Pletzen Street Plettenberg Bay 6600 Wes-Kaap 086 999 0018 08:00-19:00 16:00 -34.051710270767 23.370845296503